Papat Limpad 2012

Papat Limpad 2012 iku istilah sajeroning Basa Jawa kang tegesé Papat Pinunjul minangka ajang kompetisi nulis ing situs Wikipedia Basa Jawa. Kompetisi iki diangkah bakal diiloni déning para mahasiswa-mahasiswa Jurusan Sastra Jawa saka universitas-universitas ing Jakarta, Jawa Tengah lan Yogyakarta. Katahanan para peserta bakal diuji sajeroning pitung sasi(September 2012 - April 2013). Liwat kompetisi iki diangkah bakal ana panambahan gunggung lan kualitas artikel-artikel abasa Jawa ing situs Wikipedia basa Jawa. Para pamenang kompetisi iki bakal olèh aprésiasi wujud komputer laptop lan sèrtifikat saka Wikimedia Indonésia. Kompetisi Papat Limpad 2012 iki dijurung kanthi dana bebarengan Wikimedia Indonésia, Wikimedia Prancis lan Wikimedia SwitserlanRépublika online:Garap Artikel Jawa, Wikimedia Gandeng Enam Kampus.

 Kompetisi nulis 
Kompetisi nulis iki dirancang minangka acara kaintegrasi wujud pelatihan, uji katahanan lan upaya panambahan artikel mawa kwalitas artikel abasa Jawa ing ranah internèt. Kompetisi iki diadani minangka upaya mbébasaké kawruh supaya bisa dianggo déning masarakat kanthi bébas.

Kompetisi kang lumangsung pitung sasi iki dirancang minangka sasana pelatihan kang bakal macu penulis-penulis basa Jawa ngumpulaké lan nulisaké informasi. Diangkah bakal ana penambahan penulis-penulis anyar basa Jawa, artikel-artikel abasa Jawa ing Indonésia bisa luwih akèh lan mènèhi aksès sesurupan tumrap penutur basa Jawa kang ngupadi informasi liwat internèt. Amarga saka iku, gaya penulisan para peserta, saliyané diwajibaké ngugemi kaidah basa Jawa kang apik lan bener, kudu nganggo gaya ensiklopedis lan gampang dimangertèni déning wong akèh kanthi umum.

Karya lan aktivitas para peserta bakal dibiji kanthi periodik déning para juri kang dumadi saka gabungan panitia, lan Wikipedia Basa Jawa. Kompetisi iki diwiwiti kanthi pelatihan marang para peserta saéngga bisa nulis miturut standar kompetisi Wikimedia Indonésia.

 Peluncuran kompetisi 
Kompetisi nulis Papat Limpad diluncuraké kaping 7 Mèi 2012 mapan ing kampus IKIP PGRI Semarang, dirawuhi déning punjul 200 mahasiswa lan dosèn pendhamping wakil-wakil saka pawiyatan luhur kang mèlu nyengkuyung proyèk iki yaiku Universitas Diponegoro, Universitas Gajah Mada, Universitas Indonésia, Universitas Negeri Semarang, Universitas Negeri Yogyakarta lan minangka kang amengku gati IKIP PGRI Semarang dhéwéSuara Merdeka:Wikimedia gandeng PT menulis Basa Jawa. Kompetisi kanthi resmi dibuka déning Dirèktur Jéndral Komunikasi dan Informasi Publik kang tumindak makili Mantri Komunikasi lan Informasi Républik Indonésia lan diseksèni déning Kepala Dinas Pendhidhikan Provinsi Jawa Tengah minangka sesulih saka Gubernur Jawa Tengah. Saka Jakarta saliyané para pangarsa Wikimedia Indonésia uga rawuh Dhuta Bébasna Kawruh Wikimedia Indonésia, Christian Sugiono.

Sadurungé acara peluncuran kanthi resmi dianakaké adicara tapak asma Memorandum of Understanding antarané Wikimedia Indonésia lan IKIP PGRI Semarang minangka simbol karya bebarengan sajeroning proyèk kompetisi iki. Adicara tapak asma karo pawiyatan luhur liyané dijadwalaké mapan ing kampus saben pawiyatan luhur peserta. Ing adicara peluncuran mau para pangarsa uga paring ular-ular ngenani karya bebarengan kang ora mung wigati tumrap Wikimedia Indonésia nanging uga wigati tumrap pawiyatan luhur kang mèlu nyengkuyung lan para mahasiswa kang dadi peserta kompetisi.

 Pelatihan 

 Pawiyatan luhur peserta 
Béda karo proyèk sadurungé yaiku Papat Limpad 2011 kang mung ngajak siji pawiyatan luhur yaiku Universitas Negeri Semarang, Papat Limpad 2012 ngrangkul luwih akèh pawiyatan luhur saka Jakarta, Semarang lan Yogyakarta. Sing mèlu anyengkuyung proyèk kompetisi nulis ing abasa Jawa Papat Limpad 2012 iki yaiku: IKIP PGRI Semarang, Universitas Diponegoro, Universitas Gajah Mada, Universitas Indonésia, Universitas Negeri Semarang lan Universitas Negeri Yogyakarta.

 70px 70px 70px 70px 70px 70px IKIP PGRI, Semarang  Universitas Diponegoro, Semarang Universitas Gajah Mada, Yogyakarta Universitas Indonésia, Jakarta Universitas Negeri Semarang Universitas Negeri Yogyakarta

800px|center

 Didhukung déning 

{| style="background:transparent; font-size:90%;" class=plainlinks
|- align="center"
| 100px
| width=10%|
| 120px
| width=10%|
| 115px
| width=10%|
|-
| Wikimedia Indonésia
| width=10%|
| Wikimedia Switserlan
| width=10%|
| Wikimedia Prancis
| width=10%|
|}

 Rujukan 

 Pranala njaba 
 Républika online:Wikimedia gandeng enam kampus
 Républika nline:37 artikel basa Jawa mengisi Wikipedia
 Antara news:Wikipedia meski disunting bébas tetap ada filter
 Suara Merdeka:Wikimedia Gandeng PT menulis Basa Jawa
 Beritasatu.com:Wikimedia gandeng universitas garap artikel Jawa 
 Situs web resmi IKIP PGRI Semarang:IKIP PGRI dan 5 PT menulis basa Jawa untuk Wikimedia 
 Balai Basa Jawa Tengah:Peluncuran Kompetisi Menulis Wikipedia Berbasa Jawa "Papat Limpad 2012" pada 7 Mei 2012 (diaksès 20 Mèi 2012).
 Kompasiana:Kompetisi Menulis Wikipedia Basa Jawa, Papat Limpad 2012 (diaksès 20 Mèi 2012).
 FBS UNY:Melestarikan Basa Jawa Melalui Wikipedia (diaksès 20 Mèi 2012).
 Ditjen Pendis Kemenag: Kompetisi Papat Limpad Diluncurkan  (diaksès 20 Mèi 2012).
 Komhukum:Christian Soegiono Dukung Papat Limpad Wikipedia Basa Jawa (diaksès 20 Mèi 2012).


Kategori:WMID-WMFR
Kategori:WMID-WMCH